หุ้นบลูชิพสุดเศร้า
บรรยากาศการลงทุนที่ยังเผชิญแรงกดดันจากต่างประเทศ และนักลงทุนต่างชาติที่ยังคงขายสุทธิต่อเนื่องช่วงเดือน ธ.ค.58 เฉพาะหุ้นกลุ่ม SET50 หลายๆ ตัว ร่วงลงมาแรงจนราคาหุ้นถูกมากจนเกินไป ไม่ว่าอย่างหุ้นกลุ่มสื่อสาร หุ้นกลุ่มธนาคารพาณิชย์ กลุ่มพลังงาน และกลุ่มบริการ
10 ม.ค. 2559

บรรยากาศการลงทุนที่ยังเผชิญแรงกดดันจากต่างประเทศ และนักลงทุนต่างชาติที่ยังคงขายสุทธิต่อเนื่องช่วงเดือน ธ.ค.58 เฉพาะหุ้นกลุ่ม SET50 หลายๆ ตัว ร่วงลงมาแรงจนราคาหุ้นถูกมากจนเกินไป ไม่ว่าอย่างหุ้นกลุ่มสื่อสาร หุ้นกลุ่มธนาคารพาณิชย์ กลุ่มพลังงาน และกลุ่มบริการ
ภายใต้หุ้นกลุ่ม SET มี 50 ตัว พบว่า มีหุ้นที่ปรับตัวขึ้นเพียง 13 ตัว ไม่มีการเปลี่ยนแปลง 2 ตัว ขณะที่หุ้นที่ปรับตัวลงมากถึง 35 ตัว 
เหตุนี้ สร้างแรงถ่วงให้ดัชนีฯ ยังร่วงหนักต่อเนื่อง โดยวันที่ 30 ธ.ค.58 ดัชนีปิดที่ระดับ 1,288.02 จุด ขณะวันที่ 30 พ.ย.58 ดัชนีปิดที่ระดับ 1,359.70 จุด ลบไป 71.68 บาท หรือลงไป 5.28%
หุ้นที่กดดันดัชนีเดือนธ.ค.58 เป็นหุ้นกลุ่มสื่อสารที่ปรับตัวลงหนักสุด คือ DTAC ปรับตัวลงไป 33.88%, JAS ปรับตัวลงไป 30.47%, ADVANC ปรับตัวลง 23.81%, INTUCH ปรับตัวลง 21.21%, TRUE ปรับตัวลง 20.71% กลุ่มนี้เป็นกลุ่มที่กดตลาดมากที่สุดของเดือน
นอกจากนี้ยังมีหุ้นที่เหลือปรับตัวลงกดดันดัชนี อาทิ BANPU, CPALL, CPF, PTTEP, KBANK, GLOW, DELTA, TPIPL, SCB, BBL, BEC, TU, TMB, IVL, PTTGC, BCP, BTS, PTT, BH, HMPRO, CBG, CENTEL, WHA, SCCC, ITD, EGCO, TTW, KTB, MINT และ ROBINS
ขณะที่ไม่เปลี่ยนแปลง 2 ตัว อาทิ BA, SAWAD
ส่วนหุ้นที่ปรับตัวขึ้นมีเพียง 13 ตัว อาทิ TOP, AOT, BDMS, PS, CK, TCAP, LH, BLA, M, IRPC, SCC, CPN และ TASCO
ด้วยแรงหุ้นที่ปรับตัวขึ้นมีส่วนน้อย และมูลค่าการซื้อขายที่ไม่เยอะเท่ากับหุ้นที่ปรับตัวลง จึงไม่สามารถผลักดันให้ดัชนีฟื้นตัวขึ้นได้
นั่นทำให้เดือน ธ.ค. 58 นับเป็นเดือนย้ำแย่ที่สุดของหุ้นบลูชิพ